Déjà Vu (album)

***Déjà Vu*** er et folkrock album fra 1970 med gruppen Crosby, Stills, Nash & Young. Det er det andre albumet til Crosby, Stills & Nash og det første hvor også Neil Young var med.

Det tok 800 timer å spille inn albumet og ble gitt ut på Atlantic Records. Albumet ble lansert 11. mars 1970 og solgte i over 7 millioner kopier. Albumet levde opp til de høye forventningene etter suksessen med albumet *Crosby, Stills & Nash* fra året før. Albumet nådde nummer 1 på US Billboard 200, Canada Top Albums (RPM), Australian Albums (ARIA) og Tyske Album Top 100, nummer fem på UK Albums og nummer 11 på VG-lista.

De tre singlene fra albumet «Teach Your Children», «Our House» og «Woodstock» nådde høyt på singellisten, med henholdsvis 16. plass, 30. plass og 11. plass på US Billboard Hot 100.

I 2003 ble albumet rangert som nr. 148 på Rolling Stones liste over de 500 beste albumene gjennom tidene, og ble senere rangert som nr. 220 på 2023-utgaven av listen. Den solgte til 7× platina av RIAA, albumets salg er for tiden på over 8 millioner eksemplarer. Det er fortsatt det mest solgte albumet i hvert medlems karriere til dags dato. Albumet regnes i ettertid som en klassiker innenfor folkrock. Albumet er med i boken *1001 album du må høre før du dør*. Crosbys kjæreste Christine Hinton omkom i september 1969 og han vart fortsatt langt nede, han brøt sammen flere ganger under innspillingen. Det var dårlig samarbeidsforhold mellom musikerne under innspillingen. Neil Young var i praksis medvirkende på bare halvparten av albumet.

## Sporliste

# «Carry On» (Stills) - 4:25
# «Teach Your Children» (Nash) - 2:53
# «Almost Cut My Hair» (Crosby) - 4:25
# «Helpless» (Young) - 3:30
# «Woodstock» (Joni Mitchell) - 3:52
# «Déjà Vu» (Crosby) - 4:10
# «Our House» (Nash) - 2:59
# «4 + 20» (Stills) - 1:55
# «Country Girl» (Young) - 5:05
#* «Whiskey Boot Hill»
#* «Down, Down, Down»
#* «Country Girl (I Think You're Pretty)»
# «Everybody I Love You» (Stills, Young) - 2:20

## Medvirkende
**Crosby, Stills, Nash & Young**

* David Crosby – vokal alle spor unntatt «4+20», rytmegitar på «Almost Cut My Hair», «Woodstock», «Déjà Vu» «Country Girl» og «Everybody I Love You»
* Stephen Stills – vokal alle spor unntatt «Almost Cut My Hair», gitarer alle spor unntatt «Our House», bass på «Carry On», «Teach Your Children» og «Déjà Vu», keyboard på «Déjà Vu» og «Everybody I Love You», orgel på «Carry On» og «Woodstock», piano på «Helpless» og «Country Girl», perkusjon på «Carry On»
* Graham Nash – vokal alle spor unntatt «Almost Cut My Hair» og «4+20» piano på «Woodstock» og «Our House», cembalo på «Our House», orgel på «Almost Cut My Hair», rytmegitar på «Teach Your Children» og «Country Girl», perkusjon på «Carry On» og «Country Girl», tamburin på «Teach Your Children»
* Neil Young – vokal på «Helpless» og «Country Girl», gitarer på «Almost Cut My Hair», «Helpless», «Woodstock» og «Country Girl», pipeorgel, munnspill og vibrafon på «Country Girl», orgel på «Country Girl» og «Everybody I Love You»

**Andre medvirkende**

* Greg Reeves – bass på «Almost Cut My Hair», «Helpless», «Woodstock», «Déjà Vu», «Our House», «Country Girl» og «Everybody I Love You»
* Dallas Taylor - trommer alle spor unntatt «Teach Your Children» og «4+20», tamburin på «Teach Your Children»
* Jerry Garcia - pedal steel gitar på «Teach Your Children»
* John Sebastian - munnspill på «Déjà Vu»
* ukjent - piano på «Everybody I Love You»

## Referanser